PMIndiaData/PMIndiaSum huggingface dataset:
జ‌మ్మూ వ‌ల‌స‌ల‌కూ ఆర్థిక సాయానికి కేంద్రం ఆమోదం

కాశ్మీర్ నుంచి వ‌ల‌స‌పోయిన‌వారికి అందించిన‌ట్లుగానే ఉగ్ర‌వాదం కార‌ణంగా జ‌మ్మూలోని ప‌ర్వ‌త ప్రాంతాల నుంచి వ‌ల‌స‌వెళ్ళిన వారికి కూడా సాయం అందించాల‌న్న ప్ర‌తిపాద‌న‌కు కేంద్ర ప్ర‌భుత్వం ఆమోదం తెలిపింది. ప్రధాన‌మంత్రి శ్రీ న‌రేంద్ర మోదీ సార‌థ్యంలో బుధ‌వారం స‌మావేశ‌మైన కేంద్ర కేబినెట్ ఈ ప్ర‌తిపాద‌న‌కు ప‌చ్చ‌జెండా ఊపింది. జ‌మ్మూడివిజ‌న్‌లోని ప‌ర్వ‌త‌ప్రాంతాల నుంచి వ‌ల‌స‌వెళ్ళిన వారికి కాశ్మీర్ నుంచి వ‌ల‌స‌వెళ్ళిన‌వారితో స‌మానంగా సాయం అందించాల‌న్న‌ది ప్ర‌తిపాద‌న సారాంశం. దీనికి ఏటా 13.45 కోట్ల రూపాయ‌లవుతుంద‌ని అంచ‌నా. 1990 ఆరంభంలో జ‌మ్మూకాశ్మీర్ రాష్ట్రంలో ఉగ్ర‌వాదుల విధ్వంసం కార‌ణంగా కాశ్మీర్ లోయ నుంచి భారీస్థాయిలో ప్ర‌జ‌లు వ‌ల‌స‌బాట ప‌ట్టారు. లోయ‌లోంచి వ‌ల‌స‌వెళ్ళిన‌వారితోపాటు, జ‌మ్మూ డివిజ‌న్‌లోని వివిధ ప్రాంతాల నుంచి కూడా చాలా కుటుంబాలు భ‌ద్ర‌తా కార‌ణాల రీత్యా ద‌గ్గర్లోని సుర‌క్షిత టౌన్ల‌కు వ‌ల‌స‌వెళ్ళాయి. ప్ర‌స్తుతం 1054 జ‌మ్మూ వ‌ల‌స కుటుంబాలు న‌మోదై ఉన్నాయి. ప్ర‌స్తుతం జ‌మ్మూకాశ్మీర్ రాష్ట్ర ప్ర‌భుత్వం జ‌మ్మూడివిజ‌న్ ప‌ర్వ‌త‌ప్రాంతాల నుంచి వ‌ల‌స వ‌చ్చిన‌వారికి ఒక్కొక్క‌రికి నెల‌కు రూ.400 చొప్పున (కుటుంబానికి గ‌రిష్ఠంగా రూ.1,600) న‌గ‌దు, ప‌శుదాణా కోసం రూ.300; రేష‌న్‌పై వ‌స్తువులు (9కిలోల గోధుమ‌పిండి, ఒక్కోమ‌నిషికి 2కిలోల బియ్యం, 10 లీట‌ర్ల కిరోసిన్‌) అంద‌జేస్తోంది. ప్ర‌స్తుత కేంద్ర ప్ర‌భుత్వ నిర్ణ‌యంతో జ‌మ్మూడివిజ‌న్ ప‌ర్వ‌త‌ప్రాంత వ‌ల‌స ప్ర‌జ‌ల‌కు కాశ్మీర్ వ‌ల‌స‌వాదుల‌తో స‌మానంగా సాయం అందుతుంది. అంటే ప్ర‌తి ఒక్క‌రికి రూ.2,500 చొప్పున న‌గ‌దు (కుటుంబానికి రూ.10వేలు గ‌రిష్ఠం), రేష‌న్‌/దాణా ల్లో సాయం ల‌భిస్తుంది. ఈ విష‌యంలో రాష్ట్రప్ర‌భుత్వానికి అయ్యే ఖ‌ర్చును కేంద్రం త‌ర్వాత తిరిగి చెల్లిస్తుంది.
సెప్టెంబర్ 11 వ తేదీ నాడు లక్షలాది ఎఎస్ హెచ్ ఎ, ఎఎన్ఎమ్ మరియు ఆంగన్ వాడీ కార్యకర్తలతో సంభాషించనున్న ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ “పోషణ్ మాహ్” లో భాగంగా 2018వ సంవత్సరం సెప్టెంబర్ 11 వ తేదీ నాడు పదిన్నర గంటలకు లక్షలాది ఎఎస్ హెచ్ ఎ (‘ఆశ’), ఎఎన్ఎమ్, ఆంగన్ వాడీ కార్యకర్తల తోను, ఆరోగ్య లబ్ధిదారుల తోను వీడియో కాన్ఫరెన్స్ మాధ్యమం ద్వారా సంభాషించనున్నారు. పోషకాహారానికి అంకితం చేసిన “పోషణ్ మాహ్”ను 2018 సెప్టెంబర్ మాసం లో దేశ వ్యాప్తంగా నిర్వహిస్తున్నారు. అత్యంత అనుకూల పోషకాహారాన్ని స్వీకరించడానికి ప్రాముఖ్యాన్ని ఇవ్వాలనే సందేశాన్ని దేశం అంతటా ప్రతి ఒక్క కుటుంబానికి చేరవేయాలనేదే దీని ధ్యేయంగా ఉంది. కేంద్ర ప్రభుత్వం 2017 నవంబర్ లో ఏర్పాటు చేసినటువంటి పోషణ్ అభియాన్ (నేశనల్ న్యూట్రిశన్ మిశన్) యొక్క ధ్యేయాలను తాజా ప్రయత్నం పెంపొందింపజేయగలుగుతుంది. ఎదగకుండా మిగిలిపోయే శారీరిక స్థాయి ని తగ్గించడం, పోషకాహార లోపం సమస్య ను, రక్త హీనత ను మరియు తక్కువ శారీరిక బరువు తో శిశువులు జన్మించడాన్ని కుదించడమే ఈ అభియాన్ లక్ష్యం. పోషణ్ అభియాన్ లో భాగంగా, ప్రభుత్వం స్టంటింగ్, పోషకాహార లోపం, బాలల్లోను, కిశోర వయస్కులైన బాలికల లోను, మహిళల లోను రక్త హీనత సమస్య లను పరిష్కరించాలని, తక్కువ ఒంటి బరువు కలిగిన జననాలను ఏటా క్రమానుగతంగా 2 శాతం, 2 శాతం, 3 శాతం ఇంకా 2 శాతం మేరకు క్షీణింపచేయాలన్న లక్ష్యాలను నిర్దేశించింది. ఈ అభియాన్ లో పాలుపంచుకొంటున్న వివిధ వర్గాల వారిని ఈ లక్ష్యాన్ని సాధించే దిశగా ఏకతాటి పైకి ప్రధాన మంత్రి సంభాషణ తీసుకు రాగలుగుతుంది. అలాగే, పౌష్టికాహార రంగం లో విజయ గాథ లను వెల్లడి చేసే ఒక వేదిక గా కూడా ఈ సంభాషణ కార్యక్రమం రూపొందనుంది.
వలస పోవడం, మొబిలిటి పార్ట్‌న‌ర్‌శిప్ అనే అంశాల పై భార‌త‌దేశాని కి, యునైటెడ్ కింగ్‌డ‌మ్ ఆఫ్ గ్రేట్ బ్రిట‌న్ ఎండ్ నార్దన్  ఐలండ్ కు మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

వలస పోవడం, మొబిలిటి పార్ట్‌న‌ర్‌శిప్ అనే అంశాల‌ పై భార‌త‌దేశ గ‌ణ‌తంత్ర ప్ర‌భుత్వానికి, యునైటెడ్ కింగ్‌డ‌మ్ ఆఫ్ గ్రేట్ బ్రిట‌న్ ఎండ్ నార్దన్ ఐలండ్ ప్ర‌భుత్వాని కి మ‌ధ్య సంత‌కాలైన ఒక అవ‌గాహ‌న పూర్వ‌క ఒప్పంద ప‌త్రానికి (ఎమ్ఒయు కు) ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఉద్దేశ్యాలు: విద్యార్థులు, ప‌రిశోధ‌కులు, నైపుణ్యాన్ని సంపాదించుకొన్న వృత్తి నిపుణుల రాక‌- పోక‌ల ను ప్రోత్స‌హించేందుకు గాను వీజా ల జారీ ని స‌ర‌ళ‌త‌రం చేయ‌డం, నియమ విరుద్ధ ప్రవాసానికి, మాన‌వుల‌ ను చ‌ట్ట విరుద్ధం గా త‌ర‌లించ‌డానికి సంబంధించిన అంశాల లో ఉభ‌య ప‌క్షాల మ‌ధ్య స‌హ‌కారాన్ని ప‌టిష్ట‌ ప‌ర‌చుకోవ‌డం అనేవి ఈ ఎమ్ఒయు ఉద్దేశ్యాలు గా ఉన్నాయి. ఈ ఎమ్ఒయు భార‌తీయ విద్యార్థుల కు, విద్యావేత్త‌ల కు, ప‌రిశోధ‌కుల కు, వృత్తిప‌ర‌మైన‌టువంటి, ఆర్థిక ప‌ర‌మైన‌టువంటి కారణాల‌ తో వ‌ల‌స పోయే వారికి మేలు ను చేస్తుంది. దీనితో పాటు రెండు దేశాల లో ఆర్థికాభివృద్ధి ప్ర‌ధాన‌మైనటువంటి వివిధ ప్రాజెక్టుల‌ కు తోడ్పాటు ను అందించాలనుకొనే వారికి కూడా వారి కులం, వర్గం, మతం అనే అంశాలను గాని, లేదా వారు మగ వారా లేక ఆడవారా అనే భేదాన్ని ను పట్టించుకోకుండా ఈ ఎమ్ఒయు ఉప‌యోగ‌క‌రం గా ఉంటుంది. ఈ ఎమ్ఒయు ప్ర‌తిభావంతులు స్వతంత్రం గా రాక‌- పోక‌ల ను జరుపుకొనేందుకు వీలు ను కల్పించడం ద్వారా ఇరు దేశాల లో నూత‌న ఆవిష్క‌ర‌ణల కు సంబంధించిన స్థితిగ‌తుల‌ ను బలపరుస్తుంది. విదేశీ వ్య‌వ‌హారాల మంత్రిత్వ శాఖ ఒక సంయుక్త కార్యాచ‌ర‌ణ సమూహ పాలన యంత్రాంగాన్ని ఏర్పాటు చేసి, ఈ ఎమ్ఒయు ప్ర‌భావ‌వంత‌మైన విధం గా అమ‌లు అయ్యేట‌ట్లు నిశితం గా ప‌ర్య‌వేక్షిస్తుంది.
ఐఆర్ఆర్ఐ మ‌రియు మ‌హావీర్ ఫిలిప్పీన్ ఫౌండేష‌న్ ల‌ను సంద‌ర్శించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు ఫిలిప్పీన్స్ లోని లోస్ బానోస్ లో అంత‌ర్జాతీయ వ‌రి ప‌రిశోధ‌న సంస్థ (ఐఆర్ఆర్ఐ) ని సంద‌ర్శించారు. వ‌రికి సంబంధించిన శాస్త్ర విజ్ఞానాన్ని ఉప‌యోగించి ఆక‌లిని మ‌రియు పేద‌రికాన్ని త‌గ్గించ‌డానికి, వ‌రి రైతులు మ‌రియు వినియోగ‌దారుల ఆరోగ్యాన్ని, సంక్షేమాన్ని మెరుగు ప‌ర‌చ‌డానికి, ఇంకా వ‌రి పండే పంట పొలాల‌ను భావి త‌రాల వారి కోసం సంర‌క్షించ‌డానికి అంకిత‌మైన ఒక ప్ర‌ధాన ప‌రిశోధ‌న సంస్థే ఐఆర్ఆర్ఐ. వ‌ర‌ద‌ల‌కు త‌ట్టుకొనే బియ్యం ర‌కాల‌ను, అనావృష్టి ప‌రిస్థితుల‌ను భ‌రించ‌గ‌లిగే వ‌రి ర‌కాల‌ను, ల‌వ‌ణీయ‌త‌ను భ‌రించే వ‌రి ర‌కాల‌ను మ‌రియు మ‌హిళా సాగు స‌హ‌కార సంఘాలతో కలిసి ఐఆర్ఆర్ఐ చేస్తున్న కృషి.. వీటిని క‌ళ్ళ‌కు క‌ట్టే ఒక ఛాయా చిత్ర ప్ర‌ద‌ర్శ‌న‌ను ప్ర‌ధాన మంత్రి ఈ సంద‌ర్భంగా ప‌రిశీలించారు. నీట మునిగినా త‌ట్టుకొని నిలువ‌గ‌లిగే వ‌రి ర‌కాలకు ప్ర‌త్యేకించిన ఒక నూత‌న ప్ర‌దేశం ప్రారంభ సూచ‌కంగా కొంత నేల‌ను ప్ర‌ధాన మంత్రి త‌వ్వారు. శ్రీ న‌రేంద్ర మోదీ రెజిల్యంట్ రైస్ ఫీల్డ్ లేబొరేట‌రీ ప్రారంభ సూచ‌కంగా ఒక ఫ‌ల‌కాన్ని ఆయ‌న ఆవిష్క‌రించారు. అలాగే, రెండు భార‌తీయ వ‌రి విత్త‌న ర‌కాల‌ను ఐఆర్ఆర్ఐ జీన్ బ్యాంకు కు ఆయ‌న బ‌హూక‌రించారు. ప్ర‌ధాన మంత్రి ఐఆర్ఆర్ఐ సందర్శన క్రమంలో భాగంగా, అక్కడ ప‌ని చేస్తున్న ప‌లువురు భార‌తీయ శాస్త్రవేత్త‌ల‌తో ముఖాముఖి చ‌ర్చించారు. మ‌నీలా లో మ‌హావీర్ ఫిలిప్పీన్ ఫౌండేష‌న్ ను కూడా ప్ర‌ధాన మంత్రి సంద‌ర్శించారు. ఈ క‌రుణామ‌య స‌హ‌కార కార్య‌క్ర‌మాన్ని భార‌త‌దేశం మ‌రియు ఫిలిప్పీన్స్ లు దీర్ఘ‌కాలంగా నిర్వ‌హిస్తూ వ‌స్తున్నాయి. భార‌తీయ సంత‌తికి చెందిన మ‌నీలా మేయ‌ర్ డాక్ట‌ర్ ర‌మోన్ భ‌గ‌త్‌సింగ్ ఈ ఫౌండేష‌న్‌ను స్థాపించారు. కాళ్ళు కోల్పోయిన వారికి జైపుర్ పాదాల‌ను అమ‌ర్చ‌డంలో మ‌హావీర్ విక‌లాంగ్ స‌హాయ‌క స‌మితి స‌హ‌కారంతో ఈ ఫౌండేష‌న్ ఉడుతా భ‌క్తిగా సాయాన్ని అందిస్తోంది. జైపుర్ పాదాల వ‌ల్ల ల‌బ్దిని పొందిన వారితో ప్ర‌ధాన మంత్రి భేటీ అయ్యి, వారితో ముఖాముఖి చ‌ర్చించారు.
మూడేళ్ల కాల వ్య‌వ‌ధితో భార‌త లా క‌మిష‌న్ ఏర్పాటు

21వ భార‌త లా క‌మిష‌న్ ను మూడేళ్ల కాల వ్య‌వ‌ధితో ఏర్పాటుకు ప్ర‌ధాన మంత్రి న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రి వ‌ర్గం ఆమోదం తెలిపింది. ఈ క‌మిష‌న్ సెప్టెంబ‌రు 1, 2015 నుంచి ఆగ‌స్టు 31, 2018 వ‌ర‌కు అమ‌ల్లో ఉంటుంది. ఈ లా క‌మిష‌న్ స‌భ్యులు: 1. పూర్తికాలం ప‌నిచేసే అధ్య‌క్షుడు ఒక‌రు 2. న‌లుగురు పూర్తికాలం ప‌నిచేసే స‌భ్యులు, అందులో ఒక‌రు స‌భ్య కార్య‌ద‌ర్శి 3. న్యాయ వ్య‌వ‌హారాల శాఖ‌ కార్య‌ద‌ర్శి, ఎక్స్ అఫిషియో స‌భ్యుడు 4. శాస‌న వ్య‌వ‌హారాల శాఖ కార్య‌ద‌ర్శి, ఎక్స్ అఫిషియో స‌భ్యుడు 5. ఐదుకు మించ‌కుండా తాత్కాలిక స‌భ్యులు కేంద్ర ప్ర‌భుత్వం నిర్దేశించిన కేసులు, సుమొటో కేసుల‌ను లా క‌మిష‌న్ స్వీక‌రించి ఇప్పుడున్న చ‌ట్టాల‌తో వాటిని పోల్చుకుని పరిశోధ‌న చేయ‌టం.. మార్పులు అవ‌స‌రం అనుకుంటే కొత్త చ‌ట్టాల అమ‌లుపై సూచ‌న‌లు చేయాల్సి ఉంటుంది. న్యాయ వ్య‌వ‌స్థ‌లో రోజు రోజుకూ పెరిగిపోతున్న కేసుల‌ను త్వ‌ర‌త్వ‌ర‌గా ప‌రిష్క‌రించేందుకు తీసుకోవాల్సిన చ‌ర్య‌లు, వేగ‌వంత‌మైన విచార‌ణ‌, వివాదాల కార‌ణంగా పెరుగుతున్న ఖ‌ర్చును త‌గ్గించ‌టంపై ప‌రిశోధ‌న‌లు చేయాలి. ఇత‌ర విష‌యాల్లో న్యాయ‌ క‌మిష‌న్ చేయాల్సిన ప‌నులు కింది విధంగా ఉన్నాయి – 1. ప్ర‌స్తుత ప‌రిస్థితుల ప్ర‌కారం వినియోగించేందుకు వీలులేని, అవ‌స‌రం లేని, చెల్ల‌ని చ‌ట్టాల‌ను గుర్తించటం 2. రాజ్యాంగ పీఠిక‌లో సూచించిన ఆదేశిక సూత్రాల‌కు అనుగుణంగా.. ప్ర‌స్తుత ప‌రిస్థితుల‌కు అనుగుణంగా కొత్త చ‌ట్టాల రూప‌క‌ల్ప‌న‌పై కేంద్ర ప్ర‌భుత్వానికి త‌గు సూచ‌న‌లు చేయ‌టం 3. కేంద్ర న్యాయ శాఖ నిర్దేశించిన కేసుల్లో ప్ర‌భుత్వానికి సంబంధించిన విష‌యాల్లో అవ‌స‌ర‌మైన న్యాయ స‌ల‌హాలు, సూచ‌న‌లు ఇవ్వ‌టం పాల‌న‌లో న్యాయ ప‌ర‌మైన ఇబ్బందులు రాకుండా సూచ‌న‌లు చేయ‌టం. 4. కేంద్ర న్యాయ శాఖ సూచ‌న‌లకు అనుగుణంగా విదేశాల‌కు న్యాయ ప‌ర‌మైన ప‌రిశోధ‌న‌ల్లో స‌హ‌క‌రించ‌టం. 5. చేస్తున్న ప‌రిశోధ‌న‌ల వివ‌రాలు, అధ్య‌య‌న వివ‌రాల‌ను ఎప్ప‌టిక‌ప్పుడు కేంద్ర ప్ర‌భుత్వానికి తెలియచేస్తూ.. ఉత్త‌మ‌ ఫ‌లితాలు సాధించేందుకు కేంద్ర , రాష్ట్ర ప్ర‌భుత్వాల‌కు న్యాయ‌ప‌ర‌మైన స‌ల‌హాలివ్వ‌టం. 6. కేంద్ర ప్ర‌భుత్వం అప్ప‌గించిన ఇత‌ర ప‌నులేమైనా ఉంటే వాటిపై ఎప్ప‌టిక‌ప్పుడు నివేదిక‌లు అందించ‌టం ప్ర‌తిపాద‌న‌లను బ‌ల‌ప‌రిచేముందు స‌ద‌రు మంత్రిత్వ శాఖ (న్యాయ శాఖ‌)ను సంప్ర‌దించ‌టం, క‌మిష‌న్ లోని ఇత‌ర భాగ‌స్వాముల‌తో చ‌ర్చించుకోవాల్సి ఉంటుంది.
ఎర్ర‌కోట‌ స‌మీపంలోని  మాధ‌వ్ దాస్ పార్క్ లో ద‌స‌రా ఉత్స‌వాల్లో పాల్గొన్న ప్ర‌ధాన‌మంత్రి, జాతికి సానుకూల స‌హ‌కార‌ “సంక‌ల్పం” తీసుకునేందుకు ప్రోత్సాహం

ఢిల్లీలోని ఎర్ర‌కోట ద‌గ్గ‌ర‌లోని మాధ‌వ్ దాస్ పార్కులో జ‌రిగిన ద‌స‌రా మ‌హోత్స‌వాల్లో ప్ర‌ధాన‌మంత్రి శ్రీ న‌రేంద్ర‌మోదీ పాల్గొన్నారు. 2022 సంవ‌త్స‌రంలో దేశం 75వ స్వాతంత్ర దినోత్స‌వం జ‌రుపుకునే స‌మ‌యానికి జాతికి త‌మ వంతు సానుకూల స‌హ‌కారం అందించాల‌న్న సంక‌ల్పం తీసుకోవాల‌ని ప్ర‌ధాన‌మంత్రి ప్ర‌తీ ఒక్క‌రికీ విజ్ఞ‌ప్తి చేశారు. “భార‌తీయ ప‌ర్వ‌దినాలు కేవ‌లం వేడుక‌గా జ‌రుపుకునే సంఘ‌ట‌న‌లు మాత్ర‌మే కాదు, స‌మాజాన్ని చైత‌న్య‌వంతం చేసే మాధ్య‌మాలు. సామాజిక విలువ‌ల గురించి పండుగ‌లు మ‌న‌కి తెలియ‌చేస్తాయి. అంద‌రూ ఒక్క‌టిగా సామాజిక జీవ‌నం గ‌డ‌ప‌డం గురించి బోధిస్తాయి” అని ప్ర‌ధాన‌మంత్రి త‌న సందేశంలో పేర్కొన్నారు. మ‌న సంఘ‌టిత శ‌క్తికి, సామాజిక‌, సాంస్కృతిక విలువ‌ల‌కు, ఎంతో విలువైన సాంస్కృతిక సాంప్ర‌దాయాల‌కు పండుగ‌లు ద‌ర్ప‌ణం ప‌డ‌తాయ‌ని ప్ర‌ధాన‌మంత్రి అన్నారు. పండుగ‌ల‌కు వ్య‌వ‌సాయం, న‌దులు, ప‌ర్వ‌తాలు,ప్ర‌కృతికి ఎంతో సాన్నిహిత్యం ఉన్న‌ద‌ని ఆయ‌న చెప్పారు. ఈ సంద‌ర్భంగా రావ‌ణ‌, కుంభ‌క‌ర్ణ‌, మేఘ‌నాథుల దిష్టిబొమ్మ‌ల ద‌హ‌నాన్ని ఆయ‌న వీక్షించారు.
కాబుల్ లో జరిగిన దాడికి ప్రధాన మంత్రి ఖండన; ఆప్తులను కోల్పోయిన వారికి సంతాప ప్రకటన.

ప్రధాన మంత్రి శ్రీ నరేంద్ర మోదీ కాబుల్ లో జరిగిన దాడి ఘటన ను ఖండించారు. ఈ ఘటనలో ప్రాణాలు కోల్పోయిన వారి కుటుంబ సభ్యులకు ఆయన తన సంతాపం వ్యక్తం చేశారు. ”కాబుల్ లో దాడిని నేను ఖండిస్తున్నాను. ఈ ఘటనలో సన్నిహితులను కోల్పోయిన వారి కుటుంబాలకు ఇదే నా సానుభూతి. ఈ ఘటనలో గాయపడిన వారు త్వరగా కోలుకోవాలని ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
కిర్గిజ్ రిప‌బ్లిక్ అధ్య‌క్షుని తో స‌మావేశ‌మైన ప్ర‌ధాన మంత్రి

కిర్గిజ్ రిప‌బ్లిక్‌ అధ్య‌క్షుడు, శ్రేష్ఠుడు మాన్య‌ శ్రీ సూరోన్‌ బే శరిపోవిక్ జీన్‌బెకోవ్ 2019వ సంవ‌త్స‌రం మే 30వ తేదీ న న్యూ ఢిల్లీ లో జ‌రిగిన ప్ర‌ధాన మంత్రి శ్రీ న‌రేంద్ర మోదీ పదవీ ప్ర‌మాణ‌ స్వీకారోత్స‌వాని కి విచ్చేశారు. కిర్గిస్తాన్ మ‌ధ్య ఆసియా లో భార‌త‌దేశాని కి ఒక ప్ర‌ధాన‌మైన భాగ‌స్వామి గా, శంఘాయి కోఆప‌రేశన్ ఆర్గ‌నైజేశన్ (ఎస్ సిఒ)కు ప్ర‌స్తుతం అధ్య‌క్షురాలి గా కూడా ఉంది. అధ్య‌క్షుడు శ్రీ జీన్‌బెకోవ్ ప్ర‌ధాన మంత్రి కి ఆత్మీయ అభినంద‌న‌లు తెలిపారు. 2019వ సంవ‌త్స‌రం జూన్ 13-15 తేదీల మ‌ధ్య ఎస్‌సిఒ శిఖ‌ర స‌మ్మేళ‌నం తో పాటు ద్వైపాక్షిక సంద‌ర్శ‌న కోసం కూడా కిర్గిస్తాన్ కు త‌ర‌లి రావలసిందంటూ తాను ప్రధాన మంత్రి ని ఆహ్వానించిన సంగతి ని అధ్య‌క్షుడు శ్రీ జీన్‌బెకోవ్ ఈ సందర్భం లో పునరుద్ఘాటించారు. భార‌త‌దేశాని కి, కిర్గిస్తాన్ కు మ‌ధ్య ఆప్యాయ‌మైనటువంటి మ‌రియు మైత్రీపూర్వ‌క‌మైనటువంటి సంబంధాలు ఉన్న సంగ‌తి ని ప్ర‌ధాన మంత్రి గుర్తు కు తెస్తూ, కొన్ని సంవత్సరాలు గా ఉభయ దేశాల మధ్య ద్వైపాక్షిక స‌హ‌కారం బ‌ల‌ప‌డుతూవుండ‌టం ప‌ట్ల సంతృప్తి ని వ్య‌క్తం చేశారు. ప‌ద‌వీప్రమాణ స్వీకారోత్స‌వాని కి అధ్య‌క్షుడు శ్రీ జీన్‌బెకోవ్ హాజ‌రు అయినందుకు ఆయ‌న ధ‌న్య‌వాదాలు ప‌లుకుతూ, కిర్గిస్తాన్ సంద‌ర్శ‌న కు త‌న ను ఆహ్వానించినందుకు కృత‌జ్ఞ‌తల ను వ్య‌క్తం చేశారు. ఈ ప‌ర్య‌ట‌న కోసం తాను ఎంతో కుతూహ‌లం తో ఎదురుచూస్తున్నానని ఆయ‌న అన్నారు.
కేంద్రీయ జాబితా లోని ఇత‌ర వెనుక‌బ‌డిన త‌ర‌గ‌తుల లో ఉప- వ‌ర్గీక‌ర‌ణ అంశాన్ని ప‌రిశీలించ‌డం కోసం రాజ్యాంగ 340వ అధిక‌ర‌ణం ప్రకారం ఏర్పాటు చేసిన సంఘం ప‌ద‌వీకాలాన్ని పొడిగించ‌డానికి ఆమోదం తెలిపిన మంత్రివ‌ర్గం

కేంద్రీయ జాబితా లోని ఇత‌ర వెనుక‌బ‌డిన త‌ర‌గ‌తుల (ఒబిసి స్) లో ఉప- వ‌ర్గీక‌ర‌ణ అంశాన్ని ప‌రిశీలించ‌డం కోసం రాజ్యాంగం 340వ అధిక‌ర‌ణం ప్రకారం ఏర్పాటు చేసిన సంఘం ప‌ద‌వీకాలాన్ని ఆరు నెల‌ల పాటు అంటే 2021 జులై 31 ని మించి 2022 జ‌న‌వ‌రి 31 వ‌ర‌కు పొడిగించేందుకు మాన్య ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న ఈ రోజు న సమావేశమైన కేంద్ర మంత్రివ‌ర్గం ఆమోదాన్ని తెలిపింది. ఈ సంఘం ప‌ద‌వీకాలాన్ని పొడిగించ‌డం ఇప్ప‌టికి ఇది పదకొండో సారి. ప్ర‌యోజ‌నాలు ప‌రిశీల‌న ప‌రం గా చూసిన‌ప్పుడు ప్ర‌తిపాదిత ప‌ద‌వీ కాలం విస్త‌ర‌ణ కు తోడు ఉల్లేఖన నిబంధనల లో అద‌నం గా చేర్చిన అంశం ఈ ‘‘సంఘాని కి’’ వివిధ వ‌ర్గాల ను సంప్ర‌దించిన అనంత‌రం ఒబిసి ల ఉప- వ‌ర్గీక‌ర‌ణ అంశం పై ఒక సంపూర్ణ నివేదిక ను స‌మ‌ర్పించేందుకు వీలు ను క‌ల్పిస్తాయి. అమ‌లు కు సంబంధించిన షెడ్యూలు: ‘‘సంఘం’’ ప‌ద‌వీ కాలాన్ని 2021 జులై 31వ తేదీ దాటిన త‌రువాత 6 నెల‌ల పాటు, 2022 జనవరి 31 వరకు పొడిగించ‌డాని కి సంబంధించిన ఉత్త‌ర్వు ను రాష్ట్రప‌తి ఆమోదం ల‌భించిన అనంత‌రం అధికారికం గా ప్ర‌క‌టించ‌డం జ‌రుగుతుంది.
మ‌హిళ‌ల 50 కేజి రెజ్లింగ్‌లో కాంస్య‌ప‌త‌కం సాధించిన పూజ‌గెహ్లోత్ ను అభింనందించిన ప్ర‌ధాన‌మంత్రి

2022 బ‌ర్మింగ్‌హామ్ కామ‌న్‌వెల్త్ క్రీడ‌ల‌లో మ‌హిళ‌ల 50 కెజిల రెజ్లింగ్ పోటీల‌లో కాంస్య ప‌త‌కం సాధించిన పూజా గెహ్లోత్‌ను ప్ర‌ధాన‌మంత్రి శ్రీ న‌రేంద్ర మోదీ అభినందించారు. ఈ సంద‌ర్భంగా ఒక ట్వీట్ చేస్తూ ప్ర‌ధాన‌మంత్రి, "పూజా గెహ్లోత్‌, రెజ్లింగ్‌లో కాంస్య‌ప‌తకం సాధించినందుకు అభినంద‌న‌లు. ఆమె ఈ పోటీలో అద్భుత‌మైన ప్ర‌తిభ క‌న‌బ‌రిచారు. పోటీ అంత‌టా అద్భుత పైచేయి సాధించారు. ఆమె భ‌విష్య‌త్‌లో మ‌రిన్ని విజ‌యాలు సాధించాల‌ని ఆకాంక్షిస్తున్నాను."
టేక‌న్‌పుర్ కు చేరుకొన్న ప్ర‌ధాన మంత్రి; డైరెక్ట‌ర్ జ‌న‌ర‌ల్స్ ఆఫ్ పోలీస్ మ‌రియు ఇన్‌స్పెక్ట‌ర్ జ‌న‌ర‌ల్స్ ఆఫ్ పోలీస్ ల స‌మావేశానికి హాజ‌రు

డైరెక్ట‌ర్ జ‌న‌ర‌ల్స్ ఆఫ్ పోలీస్ మ‌రియు ఇన్‌స్పెక్ట‌ర్ జ‌న‌ర‌ల్స్ ఆఫ్ పోలీస్ స‌మావేశంలో పాల్గొన‌డానికి ప్ర‌ధాన మంత్రి శ్రీ న‌రేంద్ర మోదీ మ‌ధ్య ప్ర‌దేశ్ లోని టేక‌న్‌పుర్ బిఎస్ఎఫ్ అకాడ‌మీ కి ఈ రోజు విచ్చేశారు. రోజంతా భ‌ద్ర‌త‌కు సంబంధించిన వివిధ అంశాల‌పై నివేదికల‌ స‌మ‌ర్ప‌ణ‌ల‌తో పాటు ఉప‌యోగ‌క‌ర చ‌ర్చ‌లు జ‌రిగాయి. గ‌త మూడు సంవ‌త్స‌రాల కాలంలో తీసుకొన్న నిర్ణ‌యాల అమ‌లు తీరు ఏ స్థాయిలో ఉందో తెలిపే ఒక నివేదిక స‌మ‌ర్ప‌ణ కూడా చోటు చేసుకొంది. భ‌ద్ర‌త మ‌రియు పోలీసు ప‌ర్య‌వేక్ష‌ణ సంబంధిత నిర్ధిష్ట అంశాల‌పై ఎంపిక చేసిన కొంత మంది అధికారుల‌తో భోజ‌న స‌మ‌యంలో చ‌ర్చ‌లు జ‌ర‌ప‌డం పై ప్ర‌ధాన మంత్రి శ్ర‌ద్ధ తీసుకొన్నారు. మొత్తం మీద తొమ్మిది గంట‌ల‌కు పైగా ప్ర‌ధాన మంత్రి ముఖాముఖి స‌మావేశం సాగింది. అంత క్రితం- ప్ర‌ధాన మంత్రి బిఎస్ఎఫ్ అకాడ‌మీ కి చేరుకోవ‌డంతోనే- అకాడ‌మీలో కొత్తగా నిర్మించిన అయిదు భ‌వ‌నాల ప్రారంభ సూచ‌కంగా ఫ‌ల‌కాల‌ను ఆవిష్క‌రించారు. చ‌ర్చ‌లు రేపు సైతం కొన‌సాగుతాయి. ప్ర‌ధాన మంత్రి ఢిల్లీకి తిరుగు ప్ర‌యాణ‌మ‌య్యే ముందు- రేపు మ‌ధ్యాహ్నం జరిగే స‌మావేశపు ముగింపు కార్య‌క్ర‌మంలో- ప్ర‌సంగిస్తారు.
ఇయాన్ పెనుతుఫానుతో ప్రాణనష్టంపై అధ్యక్షుడు జో బైడెన్‌కు ప్రధానమంత్రి సంతాపం

ఇయాన్ పెనుతుపాను వల్ల అమెరికాలో ప్రాణ-ఆస్తి నష్టం సంభవించడంపై ఆ దేశాధ్యక్షుడు జో బైడెన్‌కు ప్రధానమంత్రి శ్రీ నరేంద్ర మోదీ హృదయపూర్వక సంతాపం, సానుభూతి తెలియజేశారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “ఇయాన్ పెనుతుపాను ఫలితంగా విలువైన ప్రాణాలు కోల్పోవడంతోపాటు విధ్వంసం సంభవించడంపై @POTUS @JoeBidenకు నా హృదయపూర్వక సానుభూతి, సంతాపం తెలియజేస్తున్నాను. ఈ కష్ట సమయంలో మేమంతా అమెరికా ప్రజల మనోభావాలతో మమేకం అవుతున్నాం” అని ప్రధాని పేర్కొన్నారు.
సిబిఎస్ఇ ప‌రీక్ష‌ల్లో ఉత్తీర్ణులైన ప‌దో త‌ర‌గ‌తి విద్యార్థుల‌కు ప్ర‌ధాన‌మంత్రి అభినంద‌న‌లు

సిబిఎస్ఇ ప‌రీక్ష‌ల్లో ఉత్తీర్ణులైన ప‌దో త‌ర‌గ‌తి విద్యార్థుల‌ను ప్ర‌ధాన‌మంత్రి శ్రీ న‌రేంద్ర మోదీ అభినందించారు. వారు ముందు కాలంలో చేప‌ట్ట‌బోయే ప‌నుల‌న్నింటిలోనూ విజ‌యం సాధించాల‌ని ఆకాంక్షిస్తూ శుభాకాంక్ష‌లు తెలిపారు. “సిబిఎస్ఇ ప‌దో త‌ర‌గ‌తి ప‌రీక్ష‌ల్లో ఉత్తీర్ణులైన నా యువ స్నేహితులంద‌రికీ అభినంద‌న‌లు. వారు భ‌విష్య‌త్తులో చేప‌ట్ట‌బోయే ప‌నుల‌న్నింటిలోనూ విజ‌యం సాధించాల‌ని ఆకాంక్షిస్తూ శుభాకాంక్ష‌లు” అని ట్విట్ట‌ర్ సందేశంలో పేర్కొన్నారు.
న్యూ ఢిల్లీ కి చేరుకొన్న‌ శ్రీ‌ లంక ప్ర‌ధాని శ్రీ మ‌హిందా రాజ‌ప‌క్షే

శ్రీ‌ లంక ప్ర‌ధాని శ్రీ మ‌హిందా రాజ‌ప‌క్షే ఈ రోజు న సాయంత్రం పూట న్యూ ఢిల్లీ కి చేరుకొన్నారు. దేశ ప్ర‌ధాన మంత్రి ఆహ్వానించిన మీద‌ట ఆయ‌న 2020వ సంవ‌త్స‌రం ఫిబ్ర‌వ‌రి 8-11 తేదీ ల మ‌ధ్య కాలం లో భార‌త‌దేశం లో ఆధికారిక ప‌ర్య‌ట‌న కు విచ్చేశారు. శ్రీ లంక ప్ర‌ధాని వెంట ఒక ఉన్న‌త స్థాయి ప్ర‌తినిధి వ‌ర్గం ఇక్క‌డ కు వ‌చ్చింది. ఫిబ్ర‌వ‌రి 8వ తేదీ నాడు ప్ర‌ధాన కార్య‌క్ర‌మం ఉంటుంది. దీని లో భాగం గా, ఆయ‌న ప్ర‌ధాన మంత్రి శ్రీ నరేంద్ర మోదీ తో కలసి ప్ర‌తినిధివ‌ర్గం స్థాయి చ‌ర్చ‌ల లో పాలుపంచుకోనున్నారు. ఆయ‌న దేశ రాష్ట్రప‌తి తో కూడా స‌మావేశ‌మ‌వనున్నారు. విదేశీ వ్య‌వ‌హారాల శాఖ మంత్రి ఉద‌యం పూట శ్రీ లంక ప్ర‌ధాని తో భేటీ కానున్నారు. ఢిల్లీ లో ఆధికారిక కార్య‌క్ర‌మాల ను ముగించుకొన్న అనంత‌రం శ్రీ లంక ప్ర‌ధాని వారాణ‌సీ, సార‌నాథ్‌, బోధ్ గ‌య‌, ఇంకా తిరుప‌తి ల‌కు వెళ్లి ఆనక కొలంబో కు తిరుగుపయనమవుతారు. రెండు దేశాల కు మ‌ధ్య ఇంత‌వ‌ర‌కు ఉన్న‌త స్థాయి సంద‌ర్శ‌న లు అనేకం చోటు చేసుకొన్నాయి. అధ్య‌క్షుడు శ్రీ గోతబాయా రాజ‌ప‌క్షే త‌న తొలి విదేశీ ప‌ర్య‌టన కు భార‌త‌దేశాన్ని ఎంపిక చేసుకొన్నారు. ఆయన ఎన్నిక‌ల లో విజ‌యం సాధించిన వెనువెంటనే అధ్యక్ష పదవీబాధ్యతల ను స్వీకరించారు.
ప్ర‌గ‌తి మాధ్య‌మం ద్వారా ప్ర‌ధాన మంత్రి సంభాష‌ణ‌

ప్ర‌ధాన మంత్రి శ్రీ న‌రేంద్ర మోదీ ఈ రోజు స‌మాచారం మ‌రియు క‌మ్యూనికేష‌న్ టెక్నాల‌జీ (ఐ సి టి) ఆధారిత‌మైన మ‌ల్టి -మాడ‌ల్ ప్లాట్‌ఫామ్ ఫ‌ర్ ప్రో యాక్టివ్ గ‌వ‌ర్నెన్స్ అండ్ టైమ్ లీ ఇంప్లిమెంటేష‌న్ (పి ఆర్ ఎ జి ఎ టి ఐ.. ‘ప్ర‌గ‌తి’) మాధ్య‌మం ద్వారా నిర్వ‌హించిన 13వ స‌మీక్ష స‌మావేశానికి అధ్య‌క్ష‌త వ‌హించారు. ఆరంభంలో, ప్ర‌ధాన మంత్రి వినియోగ‌దారుల ఫిర్యాదుల‌ను ప‌రిశీల‌న మ‌రియు ప‌రిష్కారం దిశ‌గా సాగుతున్న పురోగ‌తిని స‌మీక్షించారు. ఇంకా ఇ-కామ‌ర్స్ రంగానికి సంబంధించిన ఫిర్యాదులు.. ఉదాహ‌ర‌ణ‌కు టికెట్ల న‌మోదు, హోట‌ల్ రిజ‌ర్వేష‌న్లు వంటి వాటికి సంబంధించినవి.. పెద్ద సంఖ్య‌లో పేరుకుపోతున్నాయేమిటని ప్ర‌ధాన మంత్రి సంబంధిత అధికారుల‌ను అడిగారు. ఇటువంటి అంశాల‌ను చ‌క్క‌దిద్ద‌డానికి ఏయే చర్యలు తీసుకుంటున్నారంటూ ఆయన వాక‌బు చేశారు. ఈ సంద‌ర్భంగా ప్ర‌ధాన మంత్రికి అధికారులు వారు చేప‌ట్టిన చ‌ర్య‌ల‌ను గురించి వివ‌రించారు. ఈ చ‌ర్య‌ల‌లో నేష‌న‌ల్ క‌న్స్యూమ‌ర్ హెల్ప్ లైన్ సామ‌ర్థ్యాన్ని విస్త‌రించ‌డం వంటివి ఉన్న‌ట్లు ప్ర‌ధాన మంత్రి దృష్టికి వారు తీసుకువ‌చ్చారు. సామ‌ర్థ్యాన్ని మ‌రింత పెంచుకొని, వినియోగ‌దారుల ఫిర్యాదుల‌ను ఇంకా కాస్త‌ దీటుగా ప‌రిష్క‌రించ‌డానికి కృషి చేయవలసిందంటూ అధికారులకు ప్ర‌ధాన మంత్రి సూచించారు. ఈ క్ర‌మంలో ఏయే విధమైన స‌మ‌స్య‌లు ఎదుర‌వుతున్న‌దీ స‌మ‌గ్రంగా స‌మీక్షించ‌వ‌ల‌సిందిగా, జ‌వాబుదారుత‌నాన్నిఖ‌రారు చేసే దిశ‌గా చొర‌వ చూప‌వ‌ల‌సిందిగా, ఆయా స‌మ‌స్య‌ల‌కు ప‌రిష్కారాల‌ను గుర్తించ‌వ‌ల‌సిందిగా ప్రధాన మంత్రి స‌ల‌హాలిచ్చారు. పది రోజుల లోప‌ల త‌దుప‌రి కార్యాచ‌ర‌ణ‌ను చేపట్టాలని కూడా ఆయ‌న వారితో చెప్పారు. ఉత్త‌ర ప్ర‌దేశ్‌, రాజ‌స్థాన్‌, మ‌ధ్య‌ ప్ర‌దేశ్‌, మ‌హారాష్ట్ర, గుజ‌రాత్‌, బిహార్‌, ఒడిశా మ‌రియు ఉత్త‌రాఖండ్‌లు స‌హా ప‌లు రాష్ట్రాల‌లో కొన‌సాగుతున్న‌ ర‌హ‌దారి, రైల్వే, విద్యుత్‌, బొగ్గు ఇంకా గ‌నుల వంటి రంగాలలోని కీల‌కమైన మౌలిక స‌దుపాయాల ప్రాజెక్టుల‌ పురోగ‌తి ఎలా ఉన్న‌దీ ప్ర‌ధాన మంత్రి ఆరా తీశారు. దేశ‌వ్యాప్తంగా సౌర శ‌క్తితో ప‌నిచేసే పంపులను అమ‌ర్చే ప‌ని ఎలా సాగుతున్న‌దీ ప్ర‌ధాన మంత్రి స‌మీక్షించారు. 208 మెగావాట్ల సామ‌ర్థ్యం క‌లిగిన సోలార్ పంపుల‌ను దేశంలోని వివిధ ప్రాంతాల‌లో ఇప్ప‌టికే అమ‌ర్చిన విష‌యాన్నిఈ సమావేశంలో పరిగణనలోకి తీసుకున్నారు. ప్ర‌ధాన మంత్రి ఈ సంద‌ర్భంగా ఝార్ ఖండ్‌, తెలంగాణ‌, పంజాబ్‌, ఛ‌త్తీస్‌గ‌ఢ్‌, గుజ‌రాత్ ఇంకా ఉత్త‌రప్ర‌దేశ్ త‌దిత‌ర రాష్ట్రాల‌ ప్ర‌ధాన కార్య‌ద‌ర్శుల‌తో వివిధ అంశాల‌పై మాట్లాడారు. ఈ క్రమంలో దేశంలోని మారుమూల ప్రాంతాలు, ఇంకా న‌క్స‌లైట్ బాధిత ప్రాంతాలు, మ‌రీ ముఖ్యంగా ఛ‌త్తీస్‌గ‌ఢ్ లోని ద‌క్షిణ బ‌స్త‌ర్ ప్రాంతంలో ప‌రిశుభ్ర‌మైన త్రాగునీటిని ప్ర‌జ‌ల‌కు అందించ‌డంలో సోలార్ పంపులు ఎంత‌గానో ఉప‌యోగ‌ప‌డుతున్నాయ‌న్న సమాచారాన్ని ఆయ‌న‌ అందుకున్నారు. వ‌ర‌ద‌ల స‌మ‌యంలో తీసుకోవ‌ల‌సిన చ‌ర్య‌ల స‌మీక్ష సంద‌ర్భంగా ఏయే ప్రాంతాలు వ‌ర‌ద‌ల బారిన ప‌డే స్థితి ఉన్న‌దీ రాష్ట్రాలు గుర్తించాల‌ని ప్ర‌ధాన మంత్రి స్ప‌ష్టం చేశారు. వ‌ర‌ద‌ల వేళ చేప‌ట్ట‌వ‌ల‌సిన చ‌ర్య‌ల‌కు సంబంధించి న‌మూనా అభ్యాసాల‌ను నిర్వ‌హించ‌డంలో అప్ర‌మ‌త్తంగా ఉండాల‌ని, ఇసుక పూడిక తీత ప‌నుల‌ను శ్ర‌ద్ధ‌గా కొన‌సాగించాల‌ని, ఇంటువంటి ప‌నులు ఎంత స‌మ‌ర్ధంగా నెర‌వేరుస్తూ పోతే వ‌ర‌దల స‌మ‌యంలో రంగంలోకి దిగాల్సిన యంత్రాంగం అంత చ‌క్క‌గానూ ప‌నిచేయ‌గ‌లుగుతుంద‌ంటూ ఆయ‌న మార్గ‌ద‌ర్శ‌నం చేశారు. అలాగే, నీటిని పొదుపుగా వాడుకొనే దిశ‌గా ప్ర‌య‌త్నాలు కొన‌సాగించ‌వ‌ల‌సిన అవ‌స‌రం ఎంతైనా ఉన్నద‌ని ప్ర‌ధాన మంత్రి పున‌రుద్ఘాటించారు.
శ్రీ అజిత్ జోగీ కన్నుమూత పట్ల సంతాపం తెలిపిన ప్ర‌ధాన మంత్రి

ఛత్తీస్ గఢ్ పూర్వ ముఖ్యమంత్రి శ్రీ అజిత్ జోగీ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘శ్రీ అజిత్ జోగీ ప్రజాసేవ అంటే ఎంతో ఉద్వేగాన్ని కనబరచే వారు. ఈ ఉద్వేగమే ఒక ఆయన ను ఒక అధికారి గా మరియు ఒక రాజకీయ నేత గా కఠోరం గా శ్రమించేటట్లు మలచింది. పేద ప్రజల జీవితాల లో-ప్రత్యేకించి ఆదివాసీ సముదాయాల జీవితాల లో- ఒక సానుకూలమైనటువంటి పరివర్తన ను తీసుకురావడం కోసం ఆయన పాటు పడ్డారు. ఆయన మరణం తో ఖిన్నుడినయ్యాను. ఆయన కుటుంబాని కి ఇదే నా యొక్క సహానుభూతి. ఆయన ఆత్మ కు శాంతి ప్రాప్తించు గాక’’ అని ఒక సందేశం లో ప్రధాన మంత్రి పేర్కొన్నారు.
గ్లాస్ గోలో సిఒపి26 నేపథ్యం లోప్రధాన మంత్రి కి,  యుకె ప్రధాని కి మధ్య జరిగిన ద్వైపాక్షిక సమావేశం

గ్లాస్ గో లో 2021 నవంబరు 1 వ తేదీన సిఒపి26 ప్రపంచ నేతల శిఖర సమ్మేళనం జరిగిన నేపథ్యం లో యునైటెడ్ కింగ్ డమ్ ప్రధాని శ్రీ బోరిస్ జాన్ సన్ తో ప్రధాన మంత్రి శ్రీ నరేంద్ర మోదీ సమావేశమయ్యారు. 2. సిఒపి26 ను ఫలప్రదం గా నిర్వహించడం తో పాటు జలవాయు పరివర్తన తాలూకు ప్రభావాల ను తగ్గించడాని కి, అలాగే సదరు పరివర్తన తాలూకు ప్రభావాని కి తగ్గట్టు సర్దుబాటుల ను చేసుకోవడం కోసం ప్రపంచ వ్యాప్తం గా చేపట్టవలసిన కార్యాచరణ కు సమర్ధన ను కూడగట్టడం లో కూడాను వ్యక్తిగతం గా నాయకత్వాన్ని వహించినందుకు గాను ప్రధాని శ్రీ బోరిస్ జాన్ సన్ ను ప్రధాన మంత్రి అభినందించారు. క్లయిమేట్ ఫినాన్స్, గ్రీన్ హైడ్రోజన్ సంబంధి సాంకేతిక విజ్ఞానం, నూతన ఆవిష్కరణ, సర్దుబాటు లు, నవీకరణ యోగ్య సాంకేతికత లు, స్వచ్ఛ సాంకేతికత ల వైపునకు మళ్ళడం వంటి అంశాల లో యుకె తో సన్నిహితం గా కృషి చేస్తామంటూ భారతదేశం పక్షాన వచన బద్ధత ను శ్రీ నరేంద్ర మోదీ ఈ సందర్భం లో పునరుద్ఘాటించారు. 3. రోడ్ మేప్ 2030 ప్రాథమ్యాల ఆచరణ లో, మరీ ముఖ్యం గా పెట్టుబడి, ఆర్థిక వ్యవస్థ, ప్రజా సంబంధాలు, ఆరోగ్యం, రక్షణ, ఇంకా భద్రత రంగాల లో ప్రాథమ్యాల ఆచరణ పై ఇద్దరు ప్రధానులు సమీక్ష ను చేపట్టారు. ఎఫ్ టిఎ సంప్రదింపుల ను మొదలు పెట్టే దిశ లో తీసుకొన్న చర్యలు సహా ఇన్ హేన్స్ డ్ ట్రేడ్ పార్ట్ నర్ శిప్ పరం గా ప్రగతి నమోదు కావడం పట్ల వారు సంతోషాన్ని వ్యక్తం చేశారు. 4. అఫ్ గానిస్తాన్ పరిణామాలు, ఉగ్రవాదాని కి వ్యతిరేకం గా పోరాడడం, ఇండో-పసిఫిక్ ప్రాంతం, సరఫరా వ్యవస్థ కు సంబంధించి ఆటుపోటుల ను తట్టుకొని నిలబడటం వంటి ప్రాంతీయ, ప్రపంచ సవాళ్ళ తో పాటు కోవిడ్ అనంతర కాలం లో ప్రపంచ దేశాలు ఆర్థికం గా తిరిగి కోలుకోవడం గురించి కూడా ఇరువురు నేత లు చర్చించారు. 5. ప్రధాని శ్రీ బోరిస్ జాన్ సన్ కు త్వరలోనే భారతదేశం లో స్వాగతం చెప్పాలని ఉంది అంటూ ప్రధాన మంత్రి తన ఆశ ను మరొక్కమారు వ్యక్తం చేశారు.
ముంబయి లోని మలాడ్ పశ్చిమ లో ఒక కట్టడం కూలిన కారణం గా ప్రాణనష్టం సంభవించడం పట్ల సంతాపం తెలిపిన ప్ర‌ధాన మంత్రి

ముంబయి లోని మలాడ్ పశ్చిమ లో ఒక కట్టడం కూలిన కారణం గా ప్రాణనష్టం సంభవించడం పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో: ‘‘ముంబయి లోని మలాడ్ పశ్చిమ లో ఒక కట్టడం కూలిపోయి ప్రాణనష్టం సంభవించడం దు:ఖాన్ని కలిగించింది. ఆప్తుల ను ఎడబాసిన కుటుంబాల కు ఈ దు:ఖ ఘడియ లో నా సంతాపాన్ని వ్యక్తం చేస్తున్నాను. ఈ ఘటన లో గాయపడ్డ వారు త్వరగా కోలుకోవాలి అని ప్రార్థిస్తున్నాను: ప్రధాన మంత్రి’’ అని పేర్కొన్నారు. మరణించిన ప్రతి ఒక్క వ్యక్తి తాలూకు దగ్గరి బంధువుల కు పిఎమ్ఎన్ ఆర్ఎఫ్ నుంచి 2 లక్షల రూపాయల పరిహారాన్ని ప్రధాన మంత్రి ప్రకటించారు. గాయపడ్డ వారికి 50,000 రూపాయల చొప్పున అందించడం జరుగుతుంది.
మెట్రో మరియు  నవరాత్రి లను గురించి రూపొందిన ఒక వీడియో ను శేర్చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ బిజెపి గుజరాత్ రూపొందించిన ఒక ఆసక్తికరమైనటువంటి చిన్న వీడియో ను శేర్ చేశారు. దానిలో మెట్రో, నవరాత్రి లతో పాటు గుజరాత్ అభివృద్ధి నమూనా కు సంబంధించిన ముఖ్యాంశాల ను పొందుపరచడమైంది. బిజెపి గుజరాత్ చేసిన ఒక ట్వీట్ ను ప్రధాన మంత్రి ఉదాహరిస్తూ – ‘‘మెట్రో మరియు నవరాత్రి .. అహమదాబాద్ లో జోడు వేడుకలు’’ అని ట్వీట్ చేశారు.
క‌స్ట‌మ్స్ అంశాల విష‌యంలో భార‌త్‌, జోర్డాన్‌ల మ‌ధ్య ప‌ర‌స్ప‌ర పాల‌నాప‌ర‌మైన స‌హాయానికి సంబంధించి స‌హ‌కార ఒప్పందానికి కేంద్ర కేబినెట్ ఆమోదం .

క‌స్ట‌మ్స్ అంశాల‌కు సంబంధించి ప‌రస్ప‌ర స‌హ‌కారం, పాల‌నాప‌ర‌మైన స‌హాయానికి సంబంధించి భార‌త్‌, జోర్డాన్‌ల మ‌ద్య ఒప్పందంపై సంత‌కాలు, ధృవీక‌ర‌ణ‌కు ప్ర‌ధానమంత్రి న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ ఆమోదం తెలిపింది. కస్ట‌మ్స్ నేరాల నిరోధం, ద‌ర్యాప్తున‌కు సంబంధించిన స‌మాచారాన్ని అందుబాటులో ఉంచ‌డానికి తోడ్ప‌డేందుకు ఈ ఒప్పందం స‌హాయ‌ప‌డుతుంది. ఈ ఒప్పందం వాణిజ్యానికి వీలు క‌ల్పించ‌డంతోపాటు, ఇరు దేశాల మ‌ధ్య స‌ర‌కుల వాణిజ్యానికి స‌మ‌ర్ధ‌వంతంగా క్లియ‌రెన్సులు ఇవ్వ‌డానికి దోహ‌ద‌ప‌డుతుంది. నేప‌థ్యం : ఈ ఒప్పందం ఉభ‌య దేశాల క‌స్ట‌మ్స్ అధికారుల మ‌ధ్య స‌మాచారాన్ని, నిఘా స‌మాచారాన్ని ఇచ్చిపుచ్చుకునేందుకు వీలు క‌ల్పించే లీగ‌ల్‌ఫ్రేమ్ వ‌ర్క్‌ను ఈ ఒప్పందం స‌మ‌కూరుస్తుంది. అలాగే క‌స్ట‌మ్స్ చ‌ట్టాల‌ను స‌క్ర‌మంగా అమ‌లు చేయ‌డం, క‌స్ట‌మ్స్ నేరాల అదుపు, క‌స్ట‌మ్స్ కేసుల ద‌ర్యాప్తుతోపాటు చ‌ట్ట‌బ‌ద్ధ‌మైన వాణిజ్యానికి ఇది వీలు క‌ల్పిస్తుంది. ముసాయిదా ఒప్పందాన్ని ఇరు దేశాల క‌స్టమ్స్ పాల‌నాయంత్రాంగాల అంగీకారంతో ఖ‌రారు చేయ‌డం జ‌రిగింది. ముసాయిదా ఒప్పందం, భార‌త‌దేశ క‌స్ట‌మ్స్ అవ‌స‌రాలు, ఆందోళ‌న‌ల‌ను ప‌రిగ‌ణ‌న‌లోకి తీసుకుంటోంది. ప్ర‌ధానంగా రెండు దేశాల వాణిజ్యానికి కార‌ణ‌మైన స‌ర‌కు మూలం ఎక్క‌డ‌, క‌స్ట‌మ్స్ విలువ‌, టారిఫ్ వ‌ర్గీక‌ర‌ణ వంటి వాటికి సంబంధించిన స‌మాచార వాస్త‌విక‌త‌కు సంబంధించిన అంశాలను ఈ ముసాయిదా ఒప్పందం ప‌రిగ‌ణ‌న‌లోకి తీసుకుంటుంది.